作者:盧綸
標題:天長久詞
內容:玉砌紅花樹，香風不敢吹。春光解天意，偏發殿南枝。虹橋千步廊，半在水中央。天子方清暑，宮娃起夜妝。辭輦複當熊，傾心奉六宮。君王若看貌，甘在眾妃中。雲日呈祥禮物殊，彤庭生獻五單於。塞垣萬裡無飛鳥，可是邊城用郅都。臺殿雲深秋色微，君王初賜六宮衣。樓船泛罷歸猶早，行遣才人鬥射飛。